Քաղաքացիական հասարակության զարգացման կենտրոնը «Կանադա ֆոնդի» աջակցությամբ կազմակերպել է սեմինարներ` «Կանանց դերը գյուղական համայնքներում» թեմայով: Սեմինարներին մասնակցել են Աշտարակի, Ապարանի և Էջմիածնի ակտիվ կանայք: Ծրագիրը նպատակ ուներ բարձրացնել կանանց դերը գյուղական համայնքներում, ներգրավել նրանց հասարակական կյանքի կարևոր գործընթացներում, օգնել մասնակցելու որոշումների կայացման և դրանց լուծման հարցում: Սեմինարները ամփոփվել են համաժողով Աշտարակ քաղաքում, որին մասնակցել էին Արագածոտնի, Արարատի և Արմիավիրի մարցերի կանանց հասարակական կազմակերպությունների, մարզպետարանների, տեղական ինքնակառավարման մարմինների ներկայացուցիչներ, ակտիվ կանայք տարբեր ոլորտներից: Համաժողովում «Կոալիցիաների և համացանցի դերը կանանց հզորացման գործում» թեմայով զեկուցումով հանդես եկավ Քաղաքացիական հասարակության զարգացման կենտրոնի նախագահ` Սվետլանա Ասլանյանը: Գյուղական համայնքների հիմնախնդիրներին անդրադարձավ ՀՀ Արագածոտնի մարզպետարանի աշխատակազմի` ընտանիքի, կանանց և երեխաների իրավունքների պաշտպանության բաժնի պետ Գայանե Դանիելյանը: